
Βρυξέλλες, 30.04.2004
COM(2004) 365 τελικό
2002/0269 (COD) 
 
ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

σύμφωνα με το άρθρο 251, παράγραφος 2, στοιχείο γ) της συνθήκης ΕΚ,
επί της τροπολογίας του Ευρωπαϊκού Κοινοβουλίου
στην κοινή θέση του Συμβουλίου σχετικά με την
πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ
ΤΟΥ ΣΥΜΒΟΥΛΙΟΥ
χρηματοπιστωτικών μέσων και για την τροποποίηση των οδηγιών 85/611/ΕΟΚ και 93/6/ΕΟΚ του Συμβουλίου και της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου 

1.
Εισαγωγή
Το άρθρο 251 παράγραφος 2 δεύτερο εδάφιο στοιχείο γ) της Συνθήκης ΕΚ ορίζει ότι η Επιτροπή γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παρουσιάζει κατωτέρω τη γνώμη της για τις 29 τροπολογίες που ενέκρινε το Κοινοβούλιο.
2.
Ιστορικό
· Ημερομηνία διαβίβασης της πρότασης στο Ευρωπαϊκό Κοινοβούλιο και το Συμβούλιο (COM (2002) 625 τελικό – 2002/0269 (COD)): 20 Νοεμβρίου 2002.

· Ημερομηνία της γνώμης της Ευρωπαϊκής Οικονομικής και Κοινωνικής Επιτροπής: 18 Ιουνίου 2003.

· Ημερομηνία της γνώμης του Ευρωπαϊκού Κοινοβουλίου σε πρώτη ανάγνωση: 25 Σεπτεμβρίου 2003.

· Ημερομηνία της κοινής θέσης του Συμβουλίου: 8 Δεκεμβρίου 2003.
· Ημερομηνία διαβίβασης της γνώμης της Επιτροπής σχετικά με την κοινή θέση (COM (2004) 15 τελικό - 2002/0269 (COD)): 12 Ιανουαρίου 2004.

Στις 30 Μαρτίου 2004, το Ευρωπαϊκό Κοινοβούλιο ενέκρινε σε δεύτερη ανάγνωση 29 τροπολογίες που βασίζονται σε ένα συνολικό συμβιβαστικό πακέτο που συμφωνήθηκε στη συνεδρίαση των μόνιμων αντιπροσώπων της 18ης Μαρτίου 2004 από όλα τα κράτη μέλη και την Επιτροπή. 
Σκοπός της οδηγίας
Η πρόταση οδηγίας για τις επενδυτικές υπηρεσίες και τις αγορές χρηματοπιστωτικών μέσων αποτελεί ουσιώδες μέτρο του προγράμματος δράσης για τις χρηματοπιστωτικές υπηρεσίες. Η πρόταση αποσκοπεί να ενισχύσει την ικανότητα του νομοθετικού πλαισίου της ΕΕ ενόψει της δημιουργίας ενιαίας αγοράς για τις επενδυτικές υπηρεσίες και τις ρυθμιζόμενες αγορές.
3.
Γνώμη της Επιτροπής σχετικά με τις τροπολογίες του Ευρωπαϊκού Κοινοβουλίου
Στις 30 Μαρτίου 2004, το Ευρωπαϊκό Κοινοβούλιο ενέκρινε 29 τροπολογίες, από τις 82 που προτάθηκαν. Η Επιτροπή μπορεί να δεχθεί όλες τις τροπολογίες (αριθ. 54 έως 82) που εγκρίθηκαν στο πλαίσιο ενός συνολικού συμβιβαστικού πακέτου. 

Συμπέρασμα
Σύμφωνα με το άρθρο 250 παράγραφος 2 της Συνθήκης ΕΚ, η Επιτροπή τροποποιεί την πρότασή της σύμφωνα με τα ανωτέρω. 
0
   EL

 
EL

